CELEX: 52018PC0083
Language: da
Date: 2018-03-02
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg, til en ændring af bilag XXII (Selskabsret) og protokol 37 (som indeholder den i artikel 101 omhandlede liste) til EØS-aftalen

EUROPA-KOMMISSIONEN
            Bruxelles, den 2.3.2018
            COM(2018) 83 final
            2018/0039(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg, til en ændring af bilag XXII (Selskabsret) og protokol 37 (som indeholder den i artikel 101 omhandlede liste) til EØS-aftalen
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag XXII (Selskabsret) og protokol 37 (som indeholder den i artikel 101 nævnte liste) til EØS-aftalen med henblik på at indarbejde forordning (EU) nr. 537/2014 om specifikke krav til lovpligtig revision af virksomheder af interesse for offentligheden
                  1
                og direktiv 2014/56/EU om lovpligtig revision af årsregnskaber og konsoliderede regnskaber
                  2
               .
            
            
               De tilpasninger, der er opført i vedlagte udkast til Det Blandede EØS-Udvalgs afgørelse, går ud over, hvad der kan anses for at være rent tekniske tilpasninger som omhandlet i Rådets forordning nr. 2894/94. Unionens holdning skal derfor fastlægges af Rådet.
            
            
               •Sammenhæng med de gældende regler på samme område
            
            
               Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS-EFTA-staterne (Norge, Island og Liechtenstein).
            
            
               •Sammenhæng med Unionens politik på andre områder
            
            
               Udvidelsen af den gældende EU-ret til at omfatte EØS-EFTA-staterne ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet europæisk økonomisk samarbejdsområde, som skal bygge på fælles regler og lige konkurrencevilkår. 
            
            
               2.RETSGRUNDLAG, NÆRHEDSPRINCIPPET OG PROPORTIONALITSPRINCIPPET
            
            
               •Retsgrundlag
            
            
               Den lovgivning, der skal indarbejdes i EØS-aftalen, bygger på artikel 50 og 114 i traktaten om Den Europæiske Unions funktionsmåde.
            
            
               I henhold til artikel 1, stk. 3, i Rådets forordning (EF) nr. 2894/94
                  3
                om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne i forbindelse med sådanne afgørelser. 
            
            
               EU-Udenrigstjenesten forelægger i samarbejde med Kommissionen udkastet til Det Blandede EØS-Udvalgs afgørelse til vedtagelse i Rådet som Unionens holdning. EU-Udenrigstjenesten håber snarest muligt at kunne forelægge forslaget i Det Blandede EØS-Udvalg.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grunde: 
            
            
               Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan. 
            
            
               Indarbejdelsen af gældende EU-ret i EØS-aftalen foretages i overensstemmelse med Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, hvilket bekræfter den valgte tilgang. 
            
            
               •Proportionalitetsprincippet
            
         
         
            
               I overensstemmelse med proportionalitetsprincippet går dette forslag ikke videre, end hvad der er nødvendigt for at nå dette mål.
            
            
               •Valg af retsakt
            
            
               I overensstemmelse med artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evaluering/kvalitetskontrol af gældende lovgivning
            
            
               Ikke relevant 
            
            
               •Høringer af interesserede parter
            
            
               Ikke relevant 
            
            
               •Indhentning og brug af ekspertbistand
            
            
               Ikke relevant 
            
            
               •Konsekvensanalyse
            
            
               Ikke relevant 
            
            
               •Målrettet regulering og forenkling
            
            
               Ikke relevant 
            
            
               •Grundlæggende rettigheder
            
            
               Ikke relevant 
            
            
               4.VIRKNINGER FOR BUDGETTET
            
            
               Der forventes ingen budgetmæssige konsekvenser som følge af indarbejdelsen i EØS-aftalen af forordning (EU) nr. 537/2014 om specifikke krav til lovpligtig revision af virksomheder af interesse for offentligheden og direktiv 2014/56/EU om lovpligtig revision af årsregnskaber og konsoliderede regnskaber.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
         
         
            
               Ikke relevant 
            
            
               •Forklarende dokumenter (for direktiver)
            
            
               Ikke relevant 
            
            
               •Nærmere redegørelse for de enkelte bestemmelser i forslaget
            
            
               Henvisninger til den "EU-lovgivning", der er indeholdt i forordning (EU) nr. 537/2014
            
            
               I overensstemmelse med artikel 7 i EØS-aftalen er kun de retsakter, som er indarbejdet i EØS-aftalen, bindende for EØS-EFTA-staterne. Ved tilpasning a) til forordning (EU) nr. 537/2014 sikres det derfor, at bestemmelser, hvor der henvises til gældende EU-lovgivning, afspejler, at den retlige referenceramme i EØS-sammenhæng er EØS-aftalen og de retsakter, som er indarbejdet heri.
            
            
               Artikel 41 og 44 i forordning (EU) nr. 537/2014
            
            
               Ved forordningens artikel 41 indføres en overgangsordning for ikrafttrædelsen af forpligtelsen til at skifte revisorer og revisionsfirmaer samt tilrettelægge en udvælgelsesprocedure i forbindelse med valg af disse revisorer. Som anført i forordningens præambel er denne overgangsperiode vigtig "for at skabe retssikkerhed og sikre en gnidningsfri overgang til den ordning, der indføres med" forordningen. Disse betragtninger finder også anvendelse på EFTA-staterne. Eftersom forordningen imidlertid vil blive indarbejdet i EØS-aftalen på et senere tidspunkt end ikrafttrædelsen i EU, skal disse overgangsordninger tilpasses, så det sikres, at virksomheder i EFTA-staterne nyder godt af samme tilpasningsperiode. Ved tilpasning b) justeres derfor de i artikel 41 nævnte datoer, så de vedrører ikrafttrædelsen af Det Blandede Udvalgs afgørelse om indarbejdelse af forordningen i EØS-aftalen.
            
            
               Forordningens artikel 44 udsætter ikrafttrædelsen af forbuddet mod klausuler, der begrænser aktionærernes valg af revisor, med et år. Af ovenstående grunde justeres derfor ved tilpasning c) denne dato tilsvarende, så den vedrører ikrafttrædelsen af den foreliggende afgørelse fra Det Blandede Udvalg. 
            
            
               Artikel 30c, stk. 3, i direktiv 2006/43/EF
            
            
               I overensstemmelse med artikel 7 i EØS-aftalen er kun de retsakter, som er indarbejdet i EØS-aftalen, bindende for EØS-EFTA-staterne. Den Europæiske Unions charter om grundlæggende rettigheder er et instrument i EU's primærret, som ikke er bindende for ikkemedlemsstater og ikke er relevant i EØS-sammenhæng. Derfor annulleres ved tilpasning a) til direktiv 2014/56/EU henvisningen til det charter, som nævnes i artikel 30c, stk. 3.
            
            
               De kompetente myndigheders forpligtelse til, at offentliggørelsen af sanktioner skal overholde de grundlæggende rettigheder, herunder navnlig retten til respekt for privatliv og familieliv og retten til beskyttelse af personoplysninger, finder imidlertid stadig anvendelse i EØS.
            
            
               2018/0039 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i 
                  Det Blandede EØS-Udvalg, til en ændring af bilag XXII 
                  (Selskabsret) og protokol 37 (som indeholder den i artikel 101 
                  omhandlede liste) til EØS-aftalen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 50 og 114 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  4
               , særlig artikel 1, stk. 3, 
            
            
               under henvisning til forslag fra Europa-Kommissionen, og
            
         
         
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  5
                ("EØS-aftalen") trådte i kraft den 1. januar 1994.
            
            
               (2)I medfør af EØS-aftalens artikel 98 kan Det Blandede EØS-Udvalg beslutte at ændre bl.a. bilag XXII (Selskabsret) og protokol 37 (som indeholder den i artikel 101 nævnte liste) til EØS-aftalen.
            
            
               (3)Europa-Parlamentets og Rådets forordning (EU) nr. 537/2014
                  6
                skal indarbejdes i EØS-aftalen.
            
            
               (4)Europa-Parlamentets og Rådets direktiv 2014/56/EU
                  7
                skal indarbejdes i EØS-aftalen.
            
            
               (5)For at sikre en velfungerende EØS-aftale skal protokol 37 til EØS-aftalen udvides til at omfatte Udvalget af Europæiske Revisionstilsynsmyndigheder (CEAOB), der blev nedsat ved forordning (EU) nr. 537/2014, og bilag XXII til EØS-aftalen skal ændres for at fastsætte procedurerne for samarbejdet med dette udvalg.
            
            
               (6)Bilag XXII og protokol 37 til EØS-aftalen bør derfor ændres. 
            
            
               (7)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag XXII (Selskabsret) og protokol 37 (som indeholder den i artikel 101 nævnte liste) til EØS-aftalen, skal baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158 af 27.5.2014, s. 77).
               
               
                  
                     (2)
                  
                        Europa-Parlamentets og Rådets direktiv 2014/56/EU af 16. april 2014 om ændring af direktiv 2006/43/EF om lovpligtig revision af årsregnskaber og konsoliderede regnskaber (EUT L 158 af 27.5.2014, s. 196).
               
               
                  
                     (3)
                  
                        EFT L 305 af 30.11.1994, s. 6.
               
               
                  
                     (4)
                  
                        EFT L 305 af 30.11.1994, s. 6.
               
               
                  
                     (5)
                  
                        EFT L 1 af 3.1.1994, s. 3. 
               
               
                  
                     (6)
                  
                        Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158 af 27.5.2014, s. 77).
               
               
                  
                     (7)
                  
                        Europa-Parlamentets og Rådets direktiv 2014/56/EU af 16. april 2014 om ændring af direktiv 2006/43/EF om lovpligtig revision af årsregnskaber og konsoliderede regnskaber (EUT L 158 af 27.5.2014, s. 196).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den2.3.2018
            COM(2018) 83 final
            BILAG
            til
            Forslag til Rådets afgørelse 
            om den holdning, der skal indtages på Den Europæiske Unions vegne i Det Blandede EØS-Udvalg, til en ændring af bilag XXII (Selskabsret) og protokol 37 (som indeholder den i artikel 101 omhandlede liste) til EØS-aftalen to the EEA Agreement
            
               
         
         
            
               BILAG
               DET BLANDEDE EØS-UDVALGS AFGØRELSE 
               
                  nr. 
               
                  om ændring af bilag XXII (Selskabsret) og protokol 37 (som indeholder den i artikel 101 nævnte liste) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF
                  1
               , som berigtiget ved EUT L 170 af 11.6.2014, s. 66, skal indarbejdes i EØS-aftalen.
            
            
               (2)Europa-Parlamentets og Rådets direktiv 2014/56/EU af 16. april 2014 om ændring af direktiv 2006/43/EF om lovpligtig revision af årsregnskaber og konsoliderede regnskaber
                  2
                skal indarbejdes i EØS-aftalen.
            
            
               (3)For at sikre en velfungerende EØS-aftale skal protokol 37 til EØS-aftalen udvides til at omfatte Udvalget af Europæiske Revisionstilsynsmyndigheder (CEAOB), der blev nedsat ved forordning (EU) nr. 537/2014, og bilag XXII til EØS-aftalen skal ændres for at fastsætte procedurerne for samarbejdet med dette udvalg.
            
            
               (4)Bilag XXII og protokol 37 til EØS-aftalen bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               I bilag XXII til EØS-aftalen foretages følgende ændringer:
            
            
               1.Følgende tilføjes i punkt 10f (Europa-Parlamentets og Rådets direktiv 2006/43/EF):
            
            
               "-32014 L 0056: Europa-Parlamentets og Rådets direktiv 2014/56/EU af 16. april 2014 (EUT L 158 af 27.5.2014, s. 196).
            
            
               Direktivets bestemmelser gælder i forbindelse med denne aftale med følgende tilpasning:
            
            
               I artikel 30c, stk. 3, finder ordene "i Den Europæiske Unions charter om grundlæggende rettigheder" ikke anvendelse for så vidt angår EFTA-staterne."
            
            
               2.Følgende indsættes efter punkt 10i (Europa-Parlamentets og Rådets direktiv 2013/34/EU):
            
            
               "10j.32014 R 0537: Europa-Parlamentets og Rådets forordning (EU) nr. 537/2014 af 16. april 2014 om specifikke krav til lovpligtig revision af virksomheder af interesse for offentligheden og om ophævelse af Kommissionens afgørelse 2005/909/EF (EUT L 158 af 27.5.2014, s. 77), som berigtiget ved EUT L 170 af 11.6.2014, s. 66.
            
            
               Retningslinjerne for EFTA-staternes deltagelse i overensstemmelse med aftalens artikel 101:
            
            
               EFTA-staternes kompetente myndigheder, som er omhandlet i artikel 32, stk. 1, i direktiv 2006/43/EF, er berettiget til at deltage fuldt ud i Udvalget af Europæiske Revisionstilsynsmyndigheder (CEAOB) på samme betingelser som EU-medlemsstaternes kompetente myndigheder, men uden stemmeret. Medlemmer fra EFTA-staterne kan i medfør af artikel 30, stk. 6, ikke komme i betragtning til at varetage formandskabet for CEAOB.
            
         
         
            
               Forordningens bestemmelser gælder i forbindelse med denne aftale med følgende tilpasninger:
            
            
               a)Ordene "EU-lovgivning eller national lovgivning" ændres til ordene "EØS-aftalen eller national lovgivning", og ordene "EU-ret eller national ret" ændres til ordene "EØS-aftalen eller national ret".
            
            
               b)I artikel 41 for så vidt angår EFTA-staterne:
            
            
               i)ordene "den 17. juni 2020" læses som "seks år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]".
            
            
               ii)ordene "den 17. juni 2023" læses som "ni år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]".
            
            
               iii)ordene "den 16. juni 2014" læses som "datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]".
            
            
               iv)ordene "den 17. juni 2016" læses som "to år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]".
            
            
               c)I artikel 44 læses for så vidt angår EFTA-staterne ordene "den 17. juni 2017" som "et år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]"."
            
            
               Artikel 2
            
            
               Følgende punkt indsættes i protokol 37 til EØS-aftalen:
            
            
               "40.Udvalget af Europæiske Revisionstilsynsmyndigheder (CEAOB) (Europa-Parlamentets og Rådets forordning (EU) nr. 537/2014)."
            
            
               Artikel 3
            
            
               Den islandske og den norske udgave af forordning (EU) nr. 537/2014, som berigtiget ved EUT L 170 af 11.6.2014, s. 66, og direktiv 2014/56/EU, der offentliggøres i Den Europæiske Unions Tidendes EØS-tillæg, er autentiske.
            
            
               Artikel 4
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  3
                5
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den .
            
            
               
                     På Det Blandede EØS-Udvalgs vegne
               
               
                     Formand
                     
                     
                     
                     Sekretærer for
                     Det Blandede EØS-Udvalg
               
            
         
         
            
                  
                     (1)
                  
                        EUT L 158 af 27.5.2014, s. 77.
               
               
                  
                     (2)
                  
                        EUT L 158 af 27.5.2014, s. 196.
               
               
                  
                     (3)
                  
                        *
                        [Ingen forfatningsmæssige krav angivet.] [Forfatningsmæssige krav angivet.]